CELEX: 
Language: hr
Date: 2021-01-20 00:00:00
Title: DELEGIRANA UREDBA KOMISIJE (EU) …/... o izmjeni Uredbe (EU) 2018/848 Europskog parlamenta i Vijeća o zahtjevima za skupine subjekata

OBRAZLOŽENJE
            
            
               1.KONTEKST DELEGIRANOG AKTA
            
            
               Nakon donošenja nove uredbe o ekološkoj proizvodnji, koja će se početi primjenjivati 1. siječnja 2022., treba donijeti delegiranu uredbu o izmjeni Uredbe (EU) 2018/848 radi dodavanja odredbi o skupinama subjekata. Ekološkom sektoru potrebna je pravna sigurnost u pogledu pravila koja će se primjenjivati na skupinu subjekata, a države članice EU-a trebaju dovoljno vremena da ta pravila uvrste u svoje nacionalno zakonodavstvo.
            
            
               2.SAVJETOVANJA PRIJE DONOŠENJA AKTA
            
            
               O aktu se detaljno raspravljalo s državama članicama u Skupini stručnjaka za ekološku proizvodnju te s glavnim organizacijama koje zastupaju ekološki sektor, odnosno IFOAM-om, COPA-COGECA-om i EOCC-om. Pri izradi nacrta tih pravila GU AGRI blisko je surađivao s ostalim glavnim upravama u području njihove posebne stručnosti. Obaviješteni su partneri u WTO-u i provedena je javna rasprava. 
            
            
               3.PRAVNI ELEMENTI DELEGIRANOG AKTA
            
            
               Ovim delegiranim aktom utvrđuju se dodatna pravila za skupine subjekata.
            
            
               DELEGIRANA UREDBA KOMISIJE (EU) …/...
            
            
               оd 20.1.2021.
            
            
               o izmjeni Uredbe (EU) 2018/848 Europskog parlamenta i Vijeća o zahtjevima za skupine subjekata 
               
            
               (Tekst značajan za EGP)
            
            
               EUROPSKA KOMISIJA,
            
            
               uzimajući u obzir Ugovor o funkcioniranju Europske unije,
            
            
               uzimajući u obzir Uredbu (EU) 2018/848 Europskog parlamenta i Vijeća od 30. svibnja 2018. o ekološkoj proizvodnji i označivanju ekoloških proizvoda te stavljanju izvan snage Uredbe Vijeća (EZ) br. 834/2007
                  1
               , a posebno njezin članak 36. stavak 3.,
            
            
               budući da:
            
            
               (1)U članku 36. stavku 1. Uredbe (EU) 2018/848 navode se određeni zahtjevi za skupine subjekata. Radi usklađenog tumačenja zemljopisne blizine članova skupine subjekata, trebalo bi izričito navesti da će se aktivnosti članova provoditi u istoj zemlji. 
            
            
               (2)Za potrebe utvrđivanja minimalnih zahtjeva za uspostavljanje i funkcioniranje sustava unutarnjih kontrola (ICS) trebalo bi definirati sljedeće aspekte: registraciju članova, unutarnje inspekcije, odobrenje novih članova ili novih proizvodnih jedinica ili aktivnosti postojećih članova, obuku inspektora u ICS-u, mjere u slučajevima nesukladnosti i internu sljedivost. 
            
            
               (3)U tom kontekstu trebalo bi dodati zahtjev za imenovanje rukovoditelja ICS-a i jednog ili više inspektora u ICS-u kako bi se osiguralo da stručno osoblje na odgovarajući način provodi ICS.
            
            
               (4)Osim toga, u svrhu usklađenog okvira ocjenjivanja za ICS, primjereno je uključiti popis situacija koje će se smatrati nedostacima.
            
         
         
            
               (5)Uredbu (EU) 2018/848 trebalo bi stoga na odgovarajući način izmijeniti.
            
            
               (6)Radi jasnoće i pravne sigurnosti ova bi se Uredba trebala primjenjivati od datuma primjene Uredbe (EU) 2018/848,
            
            
               DONIJELA JE OVU UREDBU:
            
            
               Članak 1.
            
            
               Izmjene Uredbe (EU) 2018/848
            
            
               Članak 36. Uredbe (EU) 2018/848 mijenja se kako slijedi:
            
            
               1.  stavak 1. mijenja se kako slijedi:
            
            
               (a) točka (e) zamjenjuje se sljedećim:
            
            
               „(e) sastoji se samo od članova čije se proizvodne aktivnosti ili moguće dodatne aktivnosti iz točke (a) odvijaju u međusobnoj zemljopisnoj blizini u istoj državi članici ili istoj trećoj zemlji;”
            
            
               (b) u točki (g) dodaje se sljedeći stavak:
            
            
               „Sustav unutarnjih kontrola (ICS) podrazumijeva dokumentirane postupke o: 
            
            
               i.registraciji članova skupine;
            
            
               ii.unutarnjim inspekcijama, koje uključuju godišnje unutarnje fizičke inspekcije na terenu svakog člana skupine i sve dodatne inspekcije na temelju rizika, koje u svakom slučaju planira rukovoditelj ICS-a, a provode inspektori u ICS-u, čije su uloge definirane u točki (h); 
            
            
               iii.prihvaćanju novih članova u postojeću skupinu ili, prema potrebi, odobrenju novih proizvodnih jedinica ili novih aktivnosti postojećih članova nakon što ih odobri rukovoditelj ICS-a na temelju izvještaja o unutarnjoj inspekciji; 
            
            
               iv.obuci inspektora u ICS-u, koja će se održavati najmanje jednom godišnje i nakon koje će slijediti ocjenjivanje znanja koje su sudionici stekli;
            
            
               v. obuci članova skupine o postupcima ICS-a i zahtjevima ove Uredbe;
            
            
                vi. kontroli dokumenata i evidencije; 
            
            
               vii.mjerama koje se poduzimaju otkrije li se nesukladnost tijekom unutarnjih inspekcija, uključujući praćenje njihove provedbe;
            
            
               viii.internoj sljedivosti, koja dokazuje podrijetlo proizvoda dostavljenih u okviru zajedničkog sustava stavljanja na tržište skupine i omogućuje praćenje svih proizvoda svih članova u svim fazama, kao što su proizvodnja, obrada, priprema ili stavljanje na tržište, uključujući procjenu i unakrsnu provjeru prinosa svakog člana skupine.”;
            
            
               (c) dodaje se sljedeća točka (h):
            
         
         
            
               „(h) imenuje rukovoditelja ICS-a i jednog ili više inspektora u ICS-u koji mogu biti članovi skupine. Njihove se funkcije ne smiju kombinirati. Broj inspektora u ICS-u primjeren je i razmjeran vrsti, strukturi, veličini, proizvodima, aktivnostima i ekonomskom rezultatu ekološke proizvodnje skupine. Inspektori u ICS-u nadležni su za proizvode i aktivnosti skupine.
            
            
               Rukovoditelj ICS-a: 
            
            
               i.provjerava prihvatljivost svakog člana skupine u odnosu na kriterije iz točaka (a), (b) i (e);
            
            
               ii.osigurava pisani i potpisani sporazum o članstvu između svakog člana i pravnog subjekta koji predstavlja skupinu, kojim se članovi obvezuju: 
            
            
               –poštovati odredbe ove Uredbe,
            
            
               –sudjelovati u ICS-u i provoditi postupke ICS-a, uključujući zadaće i odgovornosti koje im dodijeli rukovoditelj ICS-a te ispunjavati obvezu vođenja evidencije,
            
            
               –dopustiti pristup proizvodnim jedinicama i objektima te biti prisutni tijekom unutarnjih inspekcija koje provode inspektori u ICS-u i službenih kontrola koje provodi nadležno tijelo ili, prema potrebi, kontrolno tijelo ili kontrolna ustanova, staviti im na raspolaganje sve dokumente i evidencije te supotpisati izvještaje o inspekciji,
            
            
               –u slučajevima nesukladnosti prihvatiti i provoditi mjere u skladu s odlukom rukovoditelja ICS-a ili nadležnog tijela ili, prema potrebi, kontrolnog tijela ili kontrolne ustanove, u određenom vremenskom okviru,
            
            
               –bez odlaganja obavijestiti rukovoditelja ICS-a o sumnji na nesukladnost;
            
            
                iii.razvija postupke ICS-a i relevantne dokumente i evidencije, ažurira ih i bez odgode stavlja na raspolaganje inspektorima u ICS-u i, ako je relevantno, članovima skupine;
            
            
               iv.izrađuje i ažurira popis članova skupine; 
            
            
               v.dodjeljuje zadaće i odgovornosti inspektorima u ICS-u;
            
            
               vi.veza je između članova skupine i nadležnog tijela ili, prema potrebi, kontrolnog tijela ili kontrolne ustanove, uključujući zahtjeve za izuzeće;
            
            
               vii.na godišnjoj osnovi provjerava izjave o sukobu interesa inspektora u ICS-u; 
            
            
               viii.raspoređuje unutarnje inspekcije i osigurava njihovu primjerenu provedbu u skladu s rasporedom rukovoditelja ICS-a iz točke (g) drugog stavka podtočke ii.;
            
            
               ix.osigurava odgovarajuću obuku za inspektore u ICS-u i provodi godišnje ocjenjivanje kompetencija i kvalifikacija inspektora u ICS-u;
            
            
               x.odobrava nove članove ili nove proizvodne jedinice ili nove aktivnosti postojećih članova; 
            
            
               xi.odlučuje o mjerama u slučaju nesukladnosti s mjerama ICS-a koje su uspostavljene dokumentiranim postupcima u skladu s točkom (g) te osigurava praćenje njihove provedbe; 
            
            
               xii. odlučuje o podugovaranju aktivnosti, uključujući podugovaranje zadaća inspektora u ICS-u, te potpisuje odgovarajuće sporazume ili ugovore.
            
            
               Inspektor u ICS-u:
            
         
         
            
               i.provodi unutarnje inspekcije članova skupine u skladu s rasporedom i postupcima koje utvrdi rukovoditelj ICS-a;
            
            
               ii.izrađuje nacrt izvještaja o inspekciji na temelju obrasca i podnosi ga rukovoditelju ICS-a u razumnom roku;
            
            
               iii.u dogovoreno vrijeme podnosi pisanu i potpisanu izjavu o sukobu interesa i ažurira je jednom godišnje;
            
            
               iv.sudjeluje u obukama.”.
            
            
               2. U stavku 2. dodaje se sljedeći podstavak:
            
            
               „Najmanje sljedeće situacije smatraju se nedostacima ICS-a:
            
            
               (a)proizvodnja, obrada, priprema ili stavljanje na tržište proizvoda članova ili proizvodnih jedinica čije je članstvo suspendirano ili povučeno;
            
            
               (b)stavljanje na tržište proizvoda za koje je rukovoditelj ICS-a zabranio upotrebu upućivanja na ekološku proizvodnju pri označivanju ili oglašavanju;
            
            
               (c)dodavanje novih članova na popis članova ili promjena aktivnosti postojećih članova bez primjene internog postupka odobrenja;
            
            
               (d)neprovođenje godišnjih fizičkih inspekcija na terenu kod člana skupine u određenoj godini; 
            
            
               (e)nenavođenje članova koji su suspendirani ili povučeni s popisa članova;
            
            
               (f)velika odstupanja rezultata unutarnjih inspekcija koje provode inspektori u ICS-u i službenih kontrola koje provodi nadležno tijelo ili, prema potrebi, kontrolno tijelo ili kontrolna ustanova;
            
            
               (g)ozbiljni nedostaci u izricanju odgovarajućih mjera ili provedbi daljnjih mjera zbog nesukladnosti koju utvrde inspektori u ICS-u ili nadležno tijelo ili, prema potrebi, kontrolno tijelo ili kontrolna ustanova;
            
            
               (h)broj inspektora u ICS-u ili kompetencije inspektora u ICS-u ne odgovaraju vrsti, strukturi, veličini, proizvodima, aktivnostima i ekonomskom rezultatu ekološke proizvodnje skupine.”.
            
            
               Članak 2.
            
            
               Stupanje na snagu i primjena
            
            
               Ova Uredba stupa na snagu dvadesetog dana od dana objave u Službenom listu Europske unije.
            
            
               Primjenjuje se od 1. siječnja 2022.
            
            
               Ova je Uredba u cijelosti obvezujuća i izravno se primjenjuje u svim državama članicama.
            
            
               Sastavljeno u Bruxellesu 20.1.2021.
            
         
         
            
               
                     Za Komisiju
               
               
                     Predsjednica
                     Ursula VON DER LEYEN
               
            
         
         
            
                  
                     (1)
                  
                        SL L 150, 14.6.2018., str. 1.